Ο **Ποχίβα Τουιονετόα** (Pohiva Tu'i'onetoa ,30 Ιουνίου 1961 - 18 Μαρτίου 2023) ήταν λογιστής και πολιτικός από την Τόνγκα , πρωθυπουργός της χώρας του από το 2019 έως το 2021.  Διαδέχθηκε στην πρωθυπουργία τον Σεμίσι Σίκα, ο οποίος είχε υπηρετήσει ως πρωθυπουργός, μετά το θάνατο του Ακιλίσι Ποχίβα. 

Γεννημένος στο Ταλαφόου, ο Τουιονετόα αποφοίτησε από το Ινστιτούτο Ορκωτών Λογιστών της Νέας Ζηλανδίας το 1982 και στη συνέχεια το Πανεπιστήμιο Μονάς το 1993. Έχει πτυχίο οικονομικής διαχείρισης και μεταπτυχιακό. Είναι επίσης πιστοποιημένος λογιστής διαχείρισης. 

Απεβίωσε στις 18 Μαρτίου 2023

Καριέρα
-------

Προσλήφθηκε στο Δημόσιο τον Ιανουάριο του 1979. Ήταν ο επίσημος εκκαθαριστής του Εμπορικού Τμήματος του Υπουργείου Δικαιοσύνης στο Χάμιλτον της Νέας Ζηλανδίας. Μεταξύ 1983 και 2014 υπηρέτησε ως ελεγκτής της Τόνγκα. Ήταν ιδιώτης γραμματέας του βασιλιά Ταουφααχάου Τούπου Δ΄ από το 1987 ως το 1988, και επίσης υπάλληλος στο Ανακτοβούλιο κατά την ίδια περίοδο. Διεκδίκησε ανεπιτυχώς μία έδρα στο κοινοβούλιο στις γενικές εκλογές του 2010.

Στις γενικές εκλογές του 2014, εξελέγη στη Νομοθετική Συνέλευση της Τόνγκα για να εκπροσωπήσει την 10η εκλογική περιφέρεια της Τονγκατάπου. Στην κυβέρνηση του Ακιλίσι Ποχίβα ήταν υπουργός Εργασίας, Εμπορίου και Βιομηχανίας και υπουργός Αστυνομίας, Φυλακών και Πυροσβεστικών Υπηρεσιών.  Τον Μάρτιο του 2017 διορίστηκε υπουργός Εσόδων και Τελωνείων  αντικαθιστώντας την Tεβίτα Λαβεμαάου. Κατείχε τη θέση αυτή μέχρι τον Ιανουάριο του 2018, όταν διορίστηκε υπουργός Οικονομικών και Εθνικού Σχεδιασμού.

Πρωθυπουργός της Τόνγκας
------------------------

Στις 27 Σεπτεμβρίου 2019, ο Τουιονετόα εξελέγη πρωθυπουργός με δεκαπέντε ψήφους έναντι οκτώ για τον Σεμίσι Σίκα, ο οποίος υπηρετούσε ως υπηρεσιακός πρωθυπουργός. Ανακοινώθηκε επίσημα από τον βασιλιά Τουπόου ΣΤ΄ στις 9 Οκτωβρίου 2019. Ανακοίνωσε τη σύνθεση της κυβέρνησής του στις 10 Οκτωβρίου 

Στις 12 Ιανουαρίου 2021 ο πρωθυπουργός επέζησε πρότασης δυσπιστίας στο Κοινοβούλιο, με 13 ψήφους υπέρ της κυβέρνησης έναντι 9. Επανεξελέγη βουλευτής στις εκλογές του 2021, όμως αντικαταστάθηκε στη θέση του πρωθυπουργού από τον Σιαόσι Σοβαλένι.

Παραπομπές
----------

1. ↑  Ανακτήθηκε στις 14  Οκτωβρίου 2021.
2. ↑  «Ministers». (Αγγλικά) Ανακτήθηκε στις 4  Δεκεμβρίου 2021.
3. ↑  Ανακτήθηκε στις 14  Οκτωβρίου 2021.
4. ↑  «Tonga MPs choose Pohiva Tu'i'onetoa as Prime Minister» (στα en-NZ). *TVNZ*. Αρχειοθετήθηκε από το πρωτότυπο στις 2019-09-30.. Ανακτήθηκε στις 2019-10-25.
5. ↑  News, Kaniva. «Tonga's caretaker PM Pōhiva sacks deputy and Finance Minister | Asia Pacific Report» (στα Αγγλικά). Ανακτήθηκε στις 25 Οκτωβρίου 2019.
6. ↑  «"The Appointment of Hon. Dr. Pohiva Tu'i'onetoa as the New Prime Minister of Tonga"» (στα Αγγλικά). Ανακτήθηκε στις 27 Οκτωβρίου 2019.
7. ↑  «Dr. Pohiva Tu'i'onetoa». *www.parliament.gov.to*. Ανακτήθηκε στις 27 Οκτωβρίου 2019.
8. ↑  «Former Tonga PM Tu'ionetoa passes away». *RNZ* (στα Αγγλικά). 20 Μαρτίου 2023. Ανακτήθηκε στις 23 Μαρτίου 2023.
9. ↑  «Tonga leader names one noble in Cabinet». RNZ. 31 Δεκεμβρίου 2014. Ανακτήθηκε στις 15 Ιουνίου 2020.
10. ↑  «Tonga Finance Minister resigns». RNZ. 6 Μαρτίου 2017. Ανακτήθηκε στις 16 Ιουνίου 2020.
11. ↑  «Biography» (στα Αγγλικά). Ανακτήθηκε στις 27 Οκτωβρίου 2019.
12. ↑  «Parliament elects Dr Pōhiva Tu'i'onetoa as new PM». *Parliament elects Dr Pōhiva Tu‘i‘onetoa as new PM*. Ανακτήθηκε στις 27 Οκτωβρίου 2019.
13. ↑  «"Prime Minister Announces New Cabinet Ministers"». Government of Tonga. 10 Οκτωβρίου 2019. Ανακτήθηκε στις 15 Ιουνίου 2020.
14. ↑  «Tonga's PM survives motion of no confidence». RNZ. 13 Ιανουαρίου 2021. Ανακτήθηκε στις 13 Ιανουαρίου 2021.